
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1160 

" “ ' 31 Δεκεμβρίου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χωροθέτηση και οικιστική καταλληλότητα έκτασης ι¬ 
διοκτησίας φυσικών προσώπων στη θέση «Λιναρά- 
κι» της Κοινότητας Αγίου (ν. Εύβοιας)». 

Τροποποίηση ρυμοτομικού σχεδίου πόλεως Δήμου Α¬ 
γίου Παύλου Ν. Θεσ/νίκης στο Ο.Τ. 71 που περι¬ 
κλείεται από τις οδούς Δωδώνης, Κονίτσης και 
Πρεβέζης. 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 36563/7533 (1) 

Χωροθέτηση και οικιστική καταλληλότητα έκτασης ιδιο¬ 
κτησίας φυσικών προσώπων στη θέση «Λιναράκι» της 
Κοινότητας Αγίου (ν. Εύβοιας)». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1 . Τις διατάξεις των παραγράφων 1, 2 και 3 του άρθρου 
29 του ν. 1947/1991 «Απλούστευση φορολογικών διαδι¬ 
κασιών και άλλες ρυθμίσεις» (Α 70) όπως η παρ. 1 συ¬ 
μπληρώθηκε με την παρ. 7 του άρθρου 6 και τροποποιή¬ 
θηκε με την παρ. 9 του άρθρου 8 του ν. 2052/1992 «Μέτρα 
για την αντιμετώπιση του νέφους και πολεοδομικές ρυθ¬ 
μίσεις» (Α' 94), όπως συμπληρώθηκε με το άρθρο 6 παρ. 
16 του ν. 2160/1993 «Ρυθμίσεις για τον τουρισμό και άλ¬ 
λες διατάξεις» (Α' 118). 

2. Τις διατάξεις της παρ. 16 του άρθρου 24 του ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α 124). 

3. Τις διατάξεις του άρθρου 1 της 71076/7351/ 
24.6.1991 απόφασης του Υπουργού Περιβάλλοντος, Χω¬ 
ροταξίας και Δημοσίων Εργων «Απαιτούμενα δικαιολο- 
γητικά για την έκδοση της απόφασης οικιστικής καταλλη¬ 
λότητας και για την έγκριση της πολεοδομικής μελέτης 


του άρθρου 29 του ν. 1947/1991 και σχετικές ρυθμίσεις» 
(Β'492). 

4. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

5. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

6. Την από 5.3.1997 αίτηση του Δημητρίου Χρ. Καμηλα- 
ράκη (αριθ. πρωτ. ΥΠΕΧΩΔΕ 6908/2184/6.3.1997). 

7. Την 13.998/1997 δήλωση του Δημητρίου Καμηλαρά- 
κη ενεργούντος δια τον εαυτόν του και ως πληρεξούσιος 
των υπολοίπων συνιδιοκτητών ενώπιον του συμβολαιο¬ 
γράφου Αθηνών Μάριου Σπυρίδωνος Βουργίδη. 

8. Το 6041/28.12.1995 έγγραφο της Διεύθυνσης Αγρο¬ 
τικής Ανάπτυξης - Νομαρχιακής Αυτοδιοίκησης Εύβοιας. 

9. Τα Ηα/1580/18.6.1996 και Ηα/3177/14.10.1997 έγ¬ 
γραφα του Δασαρχείου Ιστιαίας. 

10. Το 1404/1 8 . 6 . 1996 έγγραφο της 1ης Εφορείας Νεω- 
τέρων Μνημείων - Περιφέρειας Στερεός Ελλάδας. 

11. Το 1616/3.7.1996 έγγραφο της 1ης Εφορείας Βυζα¬ 
ντινών Αρχαιοτήτων του Υπουργείου Πολιτισμού. 

12. Το 3309/1.12.1995 έγγραφο της ΙΑ' Εφορείας Προϊ¬ 
στορικών και Κλασσικών Αρχαιοτήτων του Υπουργείου 
Πολιτισμού. 

13. Το 51671/2512/4.3.1997 έγγραφο της Διεύθυνσης 
Οικιστικών και Κτιριοδομικών Κανονισμών του Υπουργεί¬ 
ου Περιβάλλοντος, Χωροταξίας και Δημοσίων Έργων. 

14. Το 3477/7490/24.6.1997 έγγραφο της Δ/νσης Χωρο¬ 
ταξίας του Υπουργείου Περιβάλλοντος, Χωροταξίας και 
Δημοσίων Έργων. 

15. Το 75540/5473/3.6.1997 έγγραφο της Διεύθυνσης 
Περιβαλλοντικού Σχεδιασμού του Υπουργείου Περιβάλ¬ 
λοντος, Χωροταξίας και Δημοσίων Έργων. 

16. Την 9/1996 γνωμοδότηση της κοινότητας Αγίου. 

17. Τα υπόλοιπα στοιχεία του φακέλλου. 

18. Τις 202/1997 και 305/1997 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

19. Το γεγονός ότι από τις κανονιστικές διατάξεις αυτής 

της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Α. Εγκρίνεται η χωροθέτηση και η οικιστική καταλληλό¬ 
τητα της ενιαίας έκτασης εμβαδού 271,4 στρεμμάτων πε¬ 
ρίπου, ιδιοκτησίας φυσικών προσώπων, που βρίσκεται 
στην εκτός σχεδίου περιοχή «Λιναράκι»της κοινότητας Α¬ 
γίου (ν. Εύβοιας), όπως η έκταση αυτή φαίνεται περικλει¬ 
όμενη με κόκκινη γραμμή και με στοιχεία 1,2, 3.72, 1 

(πλην δασικών εκτάσεων) στο σχετικό πρωτότυπο διά¬ 
γραμμα σε κλίμακα 1:2000 που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
36563/1997 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση, για την 
εξυπηρέτηση των εξής χρήσεων: 

αμιγούς κατοικίας, όπως προσδιορίζεται από το άρθρο 
2 του από 23.7.1987 π.δ/τος (Δ 166) και 
γενικής κατοικίας, σε ποσοστό 10%της οικοπεδικκής έ¬ 
κτασης, όπως προσδιορίζεται από το άρθρο 3του ως άνω 
π.δ/τος. 

Β. Οι λοιποί όροι και προϋποθέσεις της προς πολεοδό¬ 
μηση έκτασης ορίζονται ως εξής: 

1. Το ελάχιστο ποσοστό της έκτασης που διατίθεται για 
κοινόχρηστους - κοινωφελείς χώρους καθορίζεται σε 
50%. Στο ποσοστό αυτό δενπροσμετράται η επιφάνεια ε¬ 
ντός των οριογραμώντων ρεμάτων. 

2. Συντελεστής δόμησης στο σύνολο της έκτασης: 0,20 

3. Μέσος καθαρός-συντελεστής δόμησης (ανά ΟΤ): 
0,40 

4. Μέση μέγιστη πυκνότητα στο σύνολο της έκτασης: 4 
ατ./στρ. 

5. Πριν από την έγκριση της πολεοδομικής μελέτης α¬ 
παιτείται: 

α. Ο οριστικός χαρακτηρισμός και η οριοθέτηση τωνπε- 
ριεχομένων στην έκταση της ιδιοκτησίας δασικών εκτά¬ 
σεων βάσει της διαδικασίας που προβλέπεται στο άρθρο 
14 του ν. 998/1979 επί τοπογραφικών διαγραμμάτων ε¬ 
ξαρτημένων από το ΕΓΣΑ. 

β. Η τήρηση των προϋποθέσεων οικοδομησιμότητας 
της έκτασης με τον καθορισμό ζωνών γεωλογικής - γεω¬ 
τεχνικής καταλληλότητας με στοιχεία ΚΠ1, ΚΠ2, ΚΠ3 και 
Α, όπως φαίνονται στο παραπάνω διάγραμμα, ως εξής: 

ΖΩΝΗ (ΚΠ1): Χαρακτηρίζεται σαν περιοχή κατάλληλη 
για δόμηση υπό την προϋπόθεση ότι η θεμελίωση των δο- 
μημάτων γίνεται στο βραχώδες υπόβαθρο κάτω από τον 
ελουβιακό μανδύα αποσάθρωσης. 

ΖΩΝΗ (ΚΠ2): Χαρακτηρίζεται σαν περιοχή κατάλληλη 
για δόμηση υπό την προϋπόθεση ότι: 

1. Η θεμελίωση των δομημάτων γίνεται στο βραχώδες 
υπόβαθρο τ ο οποίο αναμένεται να συναντηθεί κάτω από 
τον ελουβιακό μανδύα αποσάθρωσης. 

2. Εξασφαλίζεται η ευστάθεια των υφισταμένων φυσι¬ 
κών πρανών όπου αυτά εμφανίζονται κατά θέσεις με πο¬ 
λύ μεγάλες κλίσεις και/ή είναι χαλαρά. 

3. Εξασφαλίζεται η ευστάθεια των ανάντη ή κατάντη τε¬ 
χνητών βραχωδών πρανών τα οποία τυχόν κριθεί ανα¬ 
γκαίο να κατασκευαστούν με το σχεδίασμά και την εκτέ¬ 
λεση των καταλλήλων έργων σταθεροποίησής τους κα¬ 
θώς και προστασίας των δομημάτων από ενδεχόμενες 
καταπτώσεις βραχωδών πρισμάτων. 

ΖΩΝΗ (ΚΠ3): Χαρακτηρίζεται σαν περιοχή κατάλληλη 
για δόμηση με τις προϋποθέσεις που ισχύουν για τη ζώνη 
(ΚΠ2), επιπλέον δε ισχύουν και οι διατάξεις του άρθρου 6 


του Κτιριοδομικού Κανονισμού για δόμηση κοντά σε ρέ¬ 
ματα. 

ΖΩΝΗ (Α): Χαρακτηρίζεται η περιοχή που αποτελεί την 
κοίτη ρέματος και είναι ακατάλληλη για δόμηση. 

γ. Η οριοθέτηση των ρεμάτων που διασχίζουν την έκτα¬ 
ση, σύμφωνα με τις διατάξεις του ν. 880/1977 όπως ισχύ¬ 
ει. Τα κτίσματα πρέπει να τοποθετηθούν σε απόσταση 30 
μ. τουλάχιστον από τις καθορισμένες οριογραμμές αυ¬ 
τών. 

δ. Οι ιδιοκτήτες υποχρεούνται να υποβάλλουν στην 
Δ/νση Περιβαλλοντικού Σχεδιασμού πλήρη μελέτη Περι¬ 
βαλλοντικών Επιπτώσεων (ΜΠΕ) η οποία συντάσσεται 
σύμφωνα με τις προδιαγραφές του πίνακα 2 του άρθρου 
16 της ΚΥΑ 69269/5387/90 (Β 678). 

Η ΜΠΕ πρέπει να υποβληθεί σε 4 πανομοιότυπα τεύχη, 
νόμιμα χαρτοσημασμένα και που εκτός των άλλων δικαι- 
ολογητικών πρέπει να συνοδεύεται από τα αντίστοιχα 
τεύχη της εγκεκριμένες μελέτης του βιολογικού καθαρι¬ 
σμού. Η έκταση, κατά την σύνταξη της προαναφερόμενης 
ΜΠΕ πρέπει να προσδιορίζεται απαραίτητα με τις αζιμου- 
θιακές συντεταγμένες της. Η παραπάνω ΜΠΕ είναι απα¬ 
ραίτητη για την έκδοση της απόφασης έγκρισης περιβαλ¬ 
λοντικών όρων που αποτελεί προϋπόθεση έγκρισης της 
σχετικής πολεοδομικής μελέτης. 

ε. Η έγκριση της μελέτες αποχέτευσης όμβριων υδάτων 
από την αρμόδια Τεχνική Υπηρεσία Δήμων και Κοινοτή¬ 
των (ΤΥΔΚ) (πριν την κατάθεση της πολεοδομικής μελέ¬ 
της στο ΥΠΕΧΩΔΕ). 

στ. Η σύνταξη πλήρους μελέτης επεξεργασίας και διά¬ 
θεσης των υγρών αποβλήτων, που πρέπει να εγκριθεί από 
την αρμόδια Δ/νση Υγιεινής του Νομού σύμφωνα με την 
Ε1 β/221/65 Υγιεινομική Διάταξη (βιολογικός καθαρι¬ 
σμός). 

6. Πριν από οποιαδήποτε επέμβαση (αποψίλωση, περί- 
φραξη, χωματουργική ή οικοδομική εργασία) απαιτείται η 
άδεια της ΙΑ' Εφορείας Προϊστορικών και Κλασσικών Αρ¬ 
χαιοτήτων του Υπουργείου Πολιτισμού προκειμένου να 
γίνει επίβλεψη από αρμόδιους υπαλλήλους. Επίσης σε 
περίπτωση που κατά την διάρκεια των εργασιών αποκα¬ 
λυφθούν αρχαία διακόπτονται οι εργασίες και ειδοποιεί¬ 
ται ταυτόχρονα η 1η Εφορεία Βυζαντινών Αρχαιοτήτων 
του Υπουργείου Πολιτισμού. 

7. Τα έξοδα που απαιτούνται για τη μελλοντική υδροδό- 
τηση του οικισμού βαρύνουν τους ενδιαφερομένους συ¬ 
νιδιοκτήτες. 

8. Όλες οι κτιριακές εγκαταστάσεις και οι λοιπές κατα¬ 
σκευές πρέπει να ακολουθήσουν τα πρότυπα και την κλί¬ 
μακα της παραδοσιακής οργάνωσης και αρχιτεκτονικής 
της περιοχής καθώς και τις φυσικές κλίσεις του εδάφους 
ενώ τα προϊόντα εκσκαφών διατίθενται σε χώρο που υπο¬ 
δεικνύεται κατά την σύνταξη της ΜΠΕ και οπωσδήποτε ό¬ 
χι σε ρέματα ή σε άλλο φυσικό αποδέκτη. 

9. Απαγορεύονται οι μεταλλικές κατασκευές και οι επι¬ 
καλύψεις από φύλλα λαμαρίνας ή αμιαντοτσιμέντου. 

10. Οι τυχόν συγκεντρωτικοί χώροι στάθμευσης πρέπει 
να απομονωθούν από ζώνη πρασίνου. 

11. Τα φυτευτικά είδη πρέπει να επιλεγούν από τα είδη 
του οικοσυστήματος της περιοχής. 

12. Οι δημόσιες δασικές εκτάσεις πρέπει να περιφρα¬ 
χθούν με χαμηλή περίφραξη εναρμονισμένη στα περι¬ 
βάλλον και να προβλεφθούντα απαραίτητα μέτρα πυρο¬ 
προστασίας και πυρόσβεσης, κατά τη σύνταξη δετής πο¬ 
λεοδομικής μελέτης να ληφθεί μέριμνα ώστε αυτές που 

έχουν χαρακτηρισθεί ως Ε1, Ε2, Ε3, Ε4, Ε5 και Ε6 στο το¬ 
πογραφικό διάγραμμα που θεωρήθηκε από την Δ/νση Δα¬ 
σών Ιστιαίας, να αποτελόσουν ενιαία ενότητα πρασίνου 
συνδεόμενες μεταξύ τους με κοινόχρηστους χώρους ε¬ 
ντός της πολεοδομούμενης περιοχής. 

13. Η ισχύς της παρούσας απόφασης αρχίζει από τη δη¬ 


μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 12 Δεκεμβρίου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 29/42674/ΠΣΚ/1867 (2) 

Τροποποίηση ρυμοτομικού σχεδίου πόλεως Δήμου Αγίου 
Παύλου Ν. Θεσ/νίκης στο Ο.Τ. 71 που περικλείεται α¬ 
πό τις οδούς Δωδώνης, Κονίτσης και Πρεβέζης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν.Δ/τος της 17.7.23 «Περί Σχεδίων 
πόλεων ...κ.λπ.» όπως μεταγενέστερα τροποποιήθηκαν 
και συμπληρώθηκαν και ειδικώτερα τα άρθρα 3, 9 και 70. 

2. Τις διατάξεις του Α.Ν. 314/1968 (ΦΕΚ47Α) όπωςτρο- 
ποποιήθηκαν και συμπληρώθηκαν με το αριθ. 1018/71 
Ν .Δ/γμα (ΦΕΚ 220Α) και με την παράγραφο 3 του άρθρου 
34 του Νόμου 1577/85 (ΦΕΚ 210Α). 

3. Τις διατάξεις του αριθ. 183/86 Π.Δ/τος (ΦΕΚ70Α) και 
ειδικώτερα το άρθρο 1. 

4. Την αριθ. ΔΠ/ΠΜ/20137/413/25.5.93 απόφαση Νο¬ 
μάρχη Θεσ/νίκης «Αναθεώρηση Ρυμοτομικού Σχεδίου 
Δήμου Αγίου Παύλου - Ν. Θεσ/νίκης για την τροποποίηση 
των οικοδομικών και ρυμοτομικών γραμμών....» ΦΕΚ 
660Δ793. 

5. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης .... κ.λπ» (ΦΕΚ90Α) όπως τροποποιήθηκε 
και συμπληρώθηκε με τον Νόμο 2240/94 «Συμπλήρωση 
διατάξεων για την Νομαρχιακή Αυτοδιοίκηση και άλλες 
διατάξεις» (ΦΕΚ 153Α). 

6. Την αριθ. 21/31.3.95 απόφαση Νομαρχιακού Συμ¬ 


βουλίου Θεσσαλονίκης «Οργανισμός Εσωτερικής Υπηρε¬ 
σίας και Νομαρχιακής Αυτοδιοίκησης» (ΦΕΚ 393Β/95). 

7. Την αριθ. 135/97 απόφαση του Δημοτικού Συμβουλί¬ 
ου Αγίου Παύλου Ν. Θεσ/νίκης. 

8. Την αριθ. 994 Πράξη του Συμβουλίου Χωροταξίας Οι¬ 
κισμού και Περιβάλλοντος Ν. Θεσ/νίκης (συνεδρία 
42α/25.11.97). 

9. Το γεγονός ότι από το κανονιστικού χαρακτήρα σκέ¬ 
λος αυτής της απόφασης δενπροκαλείται δαπάνη σε βά¬ 
ρος του Κρατικού Προϋπολογισμού ή του οικείου Ο.Τ.Α. 
(Δήμο Αγίου Παύλου), αποφασίζουμε: 

1. Εγκρίνεται η τροποποίηση του Ρυμοτομικού Σχεδίου 
πόλεως Δήμου Αγίου Παύλου Ν. Θεσ/νίκης στο Ο.Τ. 71 
που περικλείεται από τις οδούς Δωδώνης, Κονίτσης και 
Πρεβέζης με την διάνοιξη πεζοδρόμου στην θέση κοινό¬ 
χρηστης διόδου πλάτους 1,50 μ. όπως φαίνεται στο τοπ. 
διάγραμμα σε κλίμακα 1:500 που θεωρήθηκε από τον 
Δ/ντήτης Πολεοδομίας και συνοδεύει την απόφαση αυτή. 

2. Η απόφαση αυτή με το διάγραμμα που την συνοδεύ¬ 
ει να δημοσιευθούν στην Εφημερίδα της Κυβερνήσεως. 

3. Η ισχύς της αρχίζει από τη δημοσιεύσή της στην Ε¬ 
φημερίδα της Κυβερνήσεως. 

Θεσσαλονίκη, 4 Δεκεμβρίου 1997 

Ο Νομάρχης 
Κ. ΠΑΠΑΔΟΠΟΥΛΟΣ 

